Nősülhetnek a papok
A pápa megengedte, hogy a dél-amerikai papok 
a cölibátus fogadalma alól felmentve megnősül-                           hessenek.''

Aktuális, farsangba illő
Újságot írunk, de nagyot:
Nagy az öröm Braziliában,
Házasodhatnak a papok.
Ott tény, miről zengett a nóta
- A t. közönség tudja, hol -,
Hogy bliktri a pokol, mennyország,
Mert már a pap is udvarol,
Házasodik és udvarol...

Így megy ez már Braziliában.
Szebb farsang nem volt még talán,
Mint amit ott most végigtáncol
A sok, eladó nagy leány.
Nem történt még annyi házasság
Valamikor és valahol,
Amennyi most Braziliában,
Ahol a pap is udvarol,
Házasodik és udvarol.

Egy kis hírben mennyi tanulság
És tőle hány szív megremeg...
Házasodjon meg minden ifjú,
Még tart a farsang, még lehet!...
Még vannak Gyurkovics-leányok,
Még nincs nagy konkurrencia,
De mi lesz majd, ha minden papnak
Szabad lesz házasodnia?...
Megnő a konkurrencia!...
Versek